Eliza Dushkuová

Eliza Patricia Dushkuová (* 30. december 1980, Boston, Massachusetts, USA) je americká herečka albánskeho pôvodu, ktorá sa objavila vo viacerých hollywoodskych filmoch ako Pravdivé lži, Z nuly hrdinom, Bravo, Girls! a Pach krvi. Známa je tiež vďaka rolám v televíznych seriáloch ako Buffy, premožiteľka upírov (1998 - 2003), Angel (2000 - 2003), Tru Calling (2003 - 2005) či Dollhouse (2009 - 2010).

 Detstvo a mladosť 
Dushkuová sa narodila v Bostone v Massachusetts ako najmladšia zo štyroch detí. Jej otec je učiteľ a matka profesorka. Otec Dushkuovej pochádza z Albánska a jej matka má dánsky, anglický, nemecký a írsky pôvod. Jej rodičia sa rozviedli krátko pred jej narodením.

Jej matka bola členkou Cirkvi Ježiša Krista Svätých neskorších dní. 

 Kariéra 
Prvé herecké skúsenosti získala ako desaťročná vo filme V tú noc. O rok neskôr sa objavila po boku hercov ako Robert De Niro a Leonardo DiCaprio v dramatickom filme Zo života chlapca. Úspech jej priniesol aj film Pravdivé lži z roku 1994. 

V roku 1998 sa zúčastnila video konkurzu do televízneho seriály Buffy, premožiteľka upírov. Pôvodne sa v televíznom seriáli mala objaviť len v piatich epizódach, jej rola získala taký úspech, že v seriáli zostala tretiu a štvrtú sériu. Objavila sa tiež v Spin-off seriály Angel.  

V roku 2000 sa objavila v komédii Bravo Girls! po boku Kirsten Dunst. Objavila sa tiež vo filme Jay a mlčanlivý Bob vracajú úder z roku 2001. V rovnakom roku vyšiel mysteriózny film Duše mŕtvych, kde si zahrala po boku Lukea Wilsona a Wesa Bentleyho. Objavila sa vo videoklipe I'm Just A Kid od skupiny Simple Plan.

V roku 2003 stvárnila hlavnú ženskú postavu v horore Pach krvi. V rovnakom roku získala hlavnú postavu v televíznom seriáli Tru Calling. Za svoj herecký výkon získala nomináciu na ocenenie Saturn.

V roku 2007 hrala po boku Maculaya Culkina vo filme Sex and Breakfast. Zahrala si po boku herca Mikea Vogela v horore Otvorené hroby, z roku 2009. V rovnakom roku stvárnila hlavnú úlohu v televíznom seriáli Dollhouse. Seriál mal dve série a Dushkuová sa podieľala na produkcii seriálu. 

V roku 2010 hosťovala v epizóde televízneho seriálu Teória veľkého tresku. 

V roku 2011 produkovala film Dear Albania, ktorý podporuje cestovný ruch v krajine Albánsko. Menšiu filmovú úlohu mala vo filme The Scribbler. Natáčanie sa začalo v máji 2012 ale premiéru mal v roku 2014. 

Bola obsadená do štvrtej série televízneho seriálu Banshee, z roku 2016 a o rok neskôr hosťovala v televíznom seriáli Bull. 

 Súkromný život 
Bola vychovávaná v mormonskej viere a na tele má tetovanie s mormonskou tématikou. Má tiež tetovanie albánskeho orla, na znak jej albánskeho pôvodu. Od roku 2011 má albánske občianstvo a vlastní albánsky pas a občiansky preukaz. Priznala, že odmalička trpí ADHD. 

V roku 2016 študovala sociológiu na Suffolk University a v roku 2019 študovala holistickú psychológiu na Lesley University v Cambridge v štáte Massachusetts. Je politicky aktívna a v roku 2016 viedla politickú kampaň Bernieho Sandersa. 

Jej partnerom bol v rokoch 2009 až 2014 s basketbalista Rick Fox. V auguste 2018 sa zosobášila s podnikateľom Petrom Palandjianom, ktorému v roku 2019 porodila syna. Vo februári 2021 priznala prostredníctvom sociálnej siete Instagram, že čaká druhé dieťa, ktoré sa narodilo v auguste 2021. 

 Filmografia 
 That Night (1992) ako Alice Bloomová
 Zo života chlapca(1993) ako Pearl
 Fishing with George (1994)
 Pravdivé lži (1994) ako Dana Taskerová
 Zbohom, láska (1995) ako Emma
 Preteky so slnkom (1996) ako Cindy Johnsonová
 Buffy, premožiteľka upírov (20 epizód, 1998-2003) ako Faith
 King of the Hill: Get Your Freak Off (1997) ako Jordan (hlas)
 Angel (6 epizód, 2000-2003) ako Faith
 Bravo, Girls! (2000) ako Missy Pantone
 Jay a mlčanlivý Bob vracajú úder (2001) ako Sissy
 Duše mŕtvych (2001) ako Annabel
 Z nuly hrdinom (2002) ako Danielle
 Hodina pravdy (2002) ako Gina
 King of the Hill (1 epizóda: "Get Your Freak Off", 2002) ako Jordan
 HypaSpace (1 epizóda: "#1.113", 2002) ako ona sama
 Pach krvi (2003) ako Jessie Burlingameová
 Tru Calling (27 epizód, 2003-2005) ako Tru Daviesová
 Punk'd (1 episode, #1.2, 2003) ako ona sama
 Ryû ga gotoku (2005) (videohra) ako Yumi (hlas v anglickej verzii)
 That '70s Show (1 epizóda, "It's All Over Now", 2005) ako Sarah
 Reading Rainbow (1 epizóda, "Unique Monique", 2005) ako ona sama
 The Last Supper (2006) ako čašníčka
 Yakuza (2006) (videohra) ako Yumi Sawamura
 Škaredá Betty (1 epizóda, "Giving up the Ghost", 2007) ako Cameron Ashlocková
 Nobel Son (2007) ako City Hall
 On Broadway (2007) ako Lena Wilsonová
 Nurses (2007) (TV) ako Eve Morrowová
 Sex a raňajky (2007) ako Renee
 The Thacker Case (2008) ako Monica Wright 
 Open Graves (2008) ako Erica 
 The Alphabet Killer (2008) ako Megan Paige a tiež ako spoluproducentka
 Bottle Shock (2008) ako Joe
 Noah's Ark: The New Beginning (2008) ako Zalbeth (hlas) 
 Dollhouse (13 epizód, 2009) ako Echo a tiež ako výkonná producentka

 Iné projekty 

 Externé odkazy 


 Zdroj 

Kategória:Filmové herečky USA
Kategória:Televízne herečky USA
Kategória:Dabingové herečky USA
Kategória:Detskí herci
Kategória:Osobnosti z Bostonu (Massachusetts)
Kategória:Mormonizmus
Kategória:Osobnosti USA albánskeho pôvodu
Kategória:Osobnosti USA írskeho pôvodu
Kategória:Osobnosti USA nemeckého pôvodu
Kategória:Osobnosti USA dánskeho pôvodu